EL
16.6.2023
Επίσημη Εφημερίδα της Ευρωπαϊκής Ένωσης
C 214/57 Τετάρτη 18 Ιανουαρίου 2023
— έχοντας υπόψη την έβδομη έκθεση προόδου, της 20ής Ιουνίου 2022, σχετικά με την εφαρμογή του κοινού συνόλου προτάσεων που ενέκριναν τα Συμβούλια ΕΕ και ΝΑΤΟ στις 6 Δεκεμβρίου 2016 και στις 5 Δεκεμβρίου 2017, — έχοντας υπόψη τις σχετικές εκθέσεις και συστάσεις που ενέκρινε η Κοινοβουλευτική Συνέλευση του ΝΑΤΟ (ΚΣ ΝΑΤΟ), — έχοντας υπόψη τη δήλωση της συνόδου κορυφής ΕΕ-ΗΠΑ, της 15ης Ιουνίου 2021, με τίτλο «Προς μια ανανεωμένη διατλαντική εταιρική σχέση», — έχοντας υπόψη την κοινή δήλωση του Υπουργού Εξωτερικών των Ηνωμένων Πολιτειών της Αμερικής και του ΑΠ/ΥΕ, της 3ης Δεκεμβρίου 2021, σχετικά με την έναρξη του διαλόγου ΕΕ-ΗΠΑ για την ασφάλεια και την άμυνα, καθώς και τις επακόλουθες συνεδριάσεις του διαλόγου αυτού, — έχοντας υπόψη τον αδικαιολόγητο και απρόκλητο επιθετικό πόλεμο της Ρωσίας κατά της Ουκρανίας και την παράνομη εισβολή και προσάρτηση της Κριμαίας και των περιοχών του Ντονέτσκ, της Χερσώνας, του Λουχάνσκ και της Ζαπορίζια, καθώς και την κατοχή περιοχών της Γεωργίας (Αμπχαζία και Νότια Οσετία) και της Δημοκρατίας της Μολδαβίας (Υπερδνειστερία)· — έχοντας υπόψη τις νέες τεχνολογίες, όπως η τεχνητή νοημοσύνη (ΤΝ), οι διαστημικές ικανότητες και η κβαντική υπολογιστική, οι οποίες προσφέρουν μεν νέες ευκαιρίες στην ανθρωπότητα, αλλά δημιουργούν επίσης νέες προκλήσεις στους τομείς της αμυντικής και της εξωτερικής πολιτικής που απαιτούν μια σαφή στρατηγική και συναίνεση μεταξύ των συμμάχων, — έχοντας υπόψη τον Χάρτη των Ηνωμένων Εθνών, — έχοντας υπόψη τον Χάρτη των Ηνωμένων Εθνών, και ιδίως το άρθρο 2 παράγραφος 4 που απαγορεύει τη χρήση βίας και το άρθρο 51 σχετικά με το εγγενές δικαίωμα στην ατομική και συλλογική αυτοάμυνα, — έχοντας υπόψη τη Σύμβαση των Ηνωμένων Εθνών για το δίκαιο της θάλασσας (UNCLOS), — έχοντας υπόψη τα ψηφίσματα του Συμβουλίου Ασφαλείας του ΟΗΕ 1325 (2000), 1889 (2013), 2122 (2013), 2242 (2015) και 2493 (2019) σχετικά με τις γυναίκες, την ειρήνη και την ασφάλεια, και τις αποφάσεις 2250 (2015), 2419 (2018) και 2535 (2020) σχετικά με τη νεολαία, την ειρήνη και την ασφάλεια, — έχοντας υπόψη τα ψηφίσματα του Συμβουλίου Ασφαλείας του ΟΗΕ σχετικά με την Κύπρο, — έχοντας υπόψη την Τελική Πράξη του Ελσίνκι της Διάσκεψης για την ασφάλεια και τη συνεργασία στην Ευρώπη, του 1975, — έχοντας υπόψη το ψήφισμά του της 12ης Σεπτεμβρίου 2018 σχετικά με τα αυτόνομα οπλικά συστήματα (15), — έχοντας υπόψη το ψήφισμά του της 11ης Δεκεμβρίου 2018 σχετικά με τη στρατιωτική κινητικότητα (16), — έχοντας υπόψη το ψήφισμά του της 12ης Μαρτίου 2019 σχετικά με την ανάπτυξη της ικανότητας της ΕΕ για την πρόληψη συγκρούσεων και τη διαμεσολάβηση (17), — έχοντας υπόψη τη θέση του της 26ης Νοεμβρίου 2019 σχετικά με την πρόταση οδηγίας του Συμβουλίου για την τροποποίηση της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας και της οδηγίας 2008/118/ΕΚ σχετικά με το γενικό καθεστώς των ειδικών φόρων κατανάλωσης όσον αφορά την αμυντική προσπάθεια στο πλαίσιο της Ένωσης (18),
(15) (16) (17) (18)
ΕΕ ΕΕ ΕΕ ΕΕ
C C C C
433 της 23.12.2019, σ. 86.
388 της 13.11.2020, σ. 22.
23 της 21.1.2021, σ. 16.
232 της 16.6.2021, σ.
71.